# Príloha č. 5 Definície pojmov v zmysle tejto Zmluvy

|  |  |
| --- | --- |
| Autobusovou linkou | sa rozumie výkon pravidelnej mestskej autobusovej dopravy za účelom uspokojenia prepravných potrieb osôb ako pravidelne opakovaná preprava cestujúcich po vopred určenej trase dopravnej cesty s určenými zastávkami na nastupovanie a vystupovanie cestujúcich |
| MAD | sa rozumie mestská autobusová doprava |
| Cestovným poriadkom | sa rozumie súbor údajov potrebných na informovanie verejnosti o jednotlivých autobusových linkách a o spojoch na nich, najmä zoznam zastávok a časy príchodov jednotlivých spojov na ne a odchodov z nich, prípadne o konkrétnych podmienkach prepravy cestujúcich, batožiny, domácich zvierat a autobusových zásielok na jednotlivých spojoch autobusovej linky, o cestovnom, príplatkoch a zľavách z neho a o iných úhradách a službách súvisiacich s prepravou cestujúcich |
| Čistým finančným vplyvom | sa rozumie príspevok (kompenzácia) podľa § 22 Zákona č. 56/2012 Z. z. o cestnej doprave v platnom znení |
| Dátovými výstupmi | sa rozumie objem zhromažďovaných údajov Dopravcom z palubných počítačov vozidiel (napr. údaje o cestujúcich; druhoch, počtoch, cene, mieste, čase a dátume vydania cestovných lístkov a ich vzťahu k jednotlivým linkám a spojom podľa tejto Zmluvy; o vozidlách, ktoré sú obsadené na jednotlivé linky a spoje dopravcu; a pod.) |
| Dopravcom | sa rozumie prevádzkovateľ cestnej dopravy poskytujúci dopravné služby verejnosti na základe udelenej dopravnej licencie a na základe tejto Zmluvy |
| Dopravnou licenciou | sa rozumie oprávnenie prevádzkovať pravidelnú mestskú autobusovú dopravu na zriadenej autobusovej linke |
| Dopravným systémom | sa rozumie funkčný vzájomne prepojený systém trás, liniek a spojov pravidelnej mestskej autobusovej dopravy do jedného celku na účely uspokojovania prepravných potrieb obyvateľstva |
| Dopravnými službami | sa rozumie výkon pravidelnej mestskej autobusovej dopravy podľa tejto Zmluvy |
| DSO | dopravný správny orgán - verejnú správu v cestnej doprave vykonávajú dopravné správne orgány, pre účely tejto Zmluvy mesto Ružomberok |
| Integrovaným dopravným systémom | sa rozumie funkčné spojenie pravidelnej mestskej autobusovej dopravy so systémom železničných dopravných služieb a mestskej dopravy do vzájomne prepojeného systému trás, liniek a spojov, uplatnením výhod jednotnej tarify, prepravných podmienok a spoločného cestovného dokladu |
| Jednotkovým príspevkom | sa rozumie poskytovaný príspevok Objednávateľom Dopravcovi za každý skutočne vykonaný a vykázaný 1 tarifný kilometer podľa tejto Zmluvy |
| Kilometrickým výkonom | sa rozumie objem dopravných služieb, ktoré predstavujú záväzok dopravcu podľa tejto Zmluvy |
| Príspevkom | sa rozumie príspevok podľa § 22 Zákona č. 56/2012 Z. z. o cestnej doprave v platnom znení |
| Koordinátorom DS | je Koordinátor dopravných služieb v meste Ružomberok |
| Maximálnymi sadzbami cestovného | sa rozumie Objednávateľom určená maximálna výška cestovného pre cestujúcich a pre vybrané skupiny cestujúcich |
| Mimoriadnymi, nepredvídateľnými preukázateľnými nákladmi | sa rozumejú náklady spôsobené úpravou príslušných právnych noriem, ktoré majú vplyv na plnenie záväzku podľa tejto Zmluvy a to najmä úprava výšky spotrebnej dane, výšky DPH, výšky mýta a pod. |
| Nariadením | sa rozumie Nariadenie Európskeho Parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 |
| Objednávateľom | sa rozumie mesto Ružomberok - orgán verejnej správy, ktorý je podľa zákona č. 56/2012 Z. z. o cestnej doprave v platnom znení povinný organizovať a zabezpečovať dopravnú obslužnosť územia mesta v pravidelnej doprave |
| Pohľadávkou | sa rozumie právo veriteľa požadovať od dlžníka splnenie (resp. plnenie) určitého záväzku vzniknutého z právneho (záväzkového) vzťahu. |
| Pokynom | sa rozumie jednostranný akt Objednávateľa alebo ním povereného Koordinátora. Pokyn je vždy záväzným zmluvným aktom, ktorý v rozsahu pokynu túto zmluvu mení a bude zverejňovaný v centrálnom registri zmlúv. |
| Pravidelnou mestskou autobusovou dopravou | sa rozumie zabezpečenie pravidelnej dopravy na územnom obvode mesta Ružomberok na základe udelenej dopravnej licencie a schváleného cestovného poriadku |
| Prázdne jalové kilometre | sa rozumejú výjazdové kilometre, prejazdové kilometre, technologické kilometre, vzdialenosti odjazdené v súvislosti s otáčaním vozidiel a iné prázdne jalové kilometre |
| Prejazdom | sa rozumie akýkoľvek manipulačný presun vozidla, počas ktorého sa nezabezpečuje prepravu cestujúcich |
| Prepravnými potrebami | sa rozumie dopyt cestujúcej verejnosti po dopravných službách a to vzhľadom na frekvenciu, presnosť a pravidelnosť spojov, možnosť prestupu, vzdialenosť k zastávkam, bezpečnosť, výbavu a čistotu autobusov, tarifu pre jednotlivé skupiny obyvateľov, ako aj na prístup k informáciám dôležitým pre cestovanie |
| Spojom | sa rozumie výkon pravidelnej prímestskej autobusovej dopravy v určenom čase a na určených zastávkach v súlade s cestovným poriadkom |
| Štandardmi | sa rozumejú kvalitatívne a kvantitatívne kritériá na plnenie záväzku podľa tejto Zmluvy |
| Tarifa | upravuje sadzby základného cestovného a príplatkov k nim, sadzby cestovného pre všetky skupiny cestujúcich a psa so špeciálnym výcvikom, ceny za prepravu cestovnej batožiny, živých spoločenských zvierat prepravovaných spolu s cestujúcim, ceny za prepravu autobusových zásielok, sadzbu sankčnej úhrady a podmienky, za ktorých sa sadzby cestovného a ostatných cien uplatňujú. |
| Verejnými službami | da rozumejú služby vo verejnom záujme |
| Vozidlom | sa rozumie kategória M2 alebo M3 v súlade s prílohou č. 1 k nariadeniu vlády č. 140/2009 Z. z. |
| Tarifný kilometer | merná jednotka dopravného výkonu predstavujúca pohyb vozidla na vzdialenosť jedného kilometra podľa schváleného cestovného poriadku v súlade s prílohou č. 1 Zmluvy |
| Zadávateľom | sa rozumie Objednávateľ dopravných služieb |
| Zahájením prevádzky | sa rozumie 01.01.2019 |
| Zálohou | sa rozumie jedna dvanástina celkovej ročnej kompenzácie podľa tejto Zmluvy hradenej Objednávateľom |
| Záväzkom | sa rozumie poskytovanie dopravných služieb vymedzených prílohou č. 1 tejto zmluvy a Objednávateľom odsúhlaseným cestovným poriadkom |
| Zmluvou | sa rozumie Zmluva o službách vo verejnom záujme pri preprave cestujúcich v pravidelnej prímestskej autobusovej doprave na dočasné zabezpečenie stanoveného rozsahu dopravnej obslužnosti Banskobystrického samosprávneho kraja |